CELEX: 52021PC0308
Language: hu
Date: 2021-06-15
Title: Javaslat A TANÁCS RENDELETE az (EU) 2020/1706 tanácsi rendeletnek a bizonyos halászati termékekre vonatkozó autonóm uniós vámkontingensek felvétele tekintetében történő módosításáról

EURÓPAI BIZOTTSÁG
            Brüsszel, 2021.6.15.
            COM(2021) 308 final
            2021/0143(NLE)
            Javaslat
            A TANÁCS RENDELETE 
            az (EU) 2020/1706 tanácsi rendeletnek a bizonyos halászati termékekre vonatkozó autonóm uniós vámkontingensek felvétele tekintetében történő módosításáról
            (EGT-vonatkozású szöveg)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A Tanács 2020. november 13-án elfogadta a 2021–2023-as időszakra szóló, egyes halászati termékekre vonatkozó autonóm uniós vámkontingensek megnyitásáról és kezeléséről szóló (EU) 2020/1706 rendeletet
                  1
               .
            
            
               A rendelet célja, hogy az ágazat megfelelő ellátását megoldva biztosítsa az uniós feldolgozóipar versenyképességét, valamint megelőzze, hogy veszélybe kerüljön a halászati termékek uniós előállítása. Ezért a rendelet számos, megfelelő mennyiséget képviselő vámkontingensek keretében importált termék esetében csökkenti vagy felfüggeszti a vámokat. Meghatározza továbbá, hogy mely feldolgozási műveletek („minősítést megalapozó műveletek”) céljára használhatók fel a vámkontingensek.
            
            
               Az Egyesült Királyság 2020. január 31-én kilépett az Európai Unióból. A rendelet azon a feltételezésen alapult, hogy az EU és az Egyesült Királyság szabadkereskedelmi megállapodást fog kötni, amely az átmeneti időszak végétől lesz alkalmazandó azért, hogy folytatódhasson a felek közötti kereskedelmi forgalom, és ne legyenek érvényben behozatali vámok. Míg a kereskedelmi és együttműködési megállapodás
                  2
                vám- és kvótamentes piaci hozzáférést biztosít a halászati termékek számára, a brit tengerentúli országok és területek (TOT-ok) már nem részei az EU-nak, így az ezen országokból és területekről származó halászati termékek Unióba irányuló exportja már nem részesül vámcsökkentésben.
            
            
               2021. április 30-án hatályukat vesztették a Norvég Királysággal
                  3
                és Izlanddal
                  4
                kötött, egyes halakra és halászati termékekre kvótákat megállapító kiegészítő kétoldalú jegyzőkönyvek. Mivel az új kontingensekről szóló tárgyalások addigra nem zárultak le, előfordulhat, hogy az uniós ipar a feldolgozásra szánt vámmentes termékek hiányával fog szembesülni.
            
            
               Ezért módosítani kell az (EU) 2020/1706 tanácsi rendeletet annak érdekében, hogy kezelhetők legyenek a brit tengerentúli országoknak és területeknek az uniós TOT-ok kereskedelmi rendszeréből való kilépéséből, valamint a Norvégiával és Izlanddal kötött kiegészítő jegyzőkönyvek lejártából eredő következmények.
            
            
               •
                     Összhang a szabályozási terület jelenlegi rendelkezéseivel
            
            
               Ez a kezdeményezés összhangban áll azzal az elmúlt 20 évben folytatott következetes uniós politikával, amely a feldolgozóipar halászati termékekkel való megfelelő ellátását hivatott biztosítani.
            
            
               2.
                     JOGALAP, SZUBSZIDIARITÁS ÉS ARÁNYOSSÁG
            
            
               •
                     Jogalap
            
            
               Az Európai Unió működéséről szóló szerződés 31. cikke.
            
            
               •
                     Szubszidiaritás (nem kizárólagos hatáskör esetén)
            
            
               A közös vámtarifa vámtételei az Európai Unió kizárólagos hatáskörébe tartoznak, ezért a szubszidiaritás elve nem alkalmazható.
            
            
               •
                     Arányosság
            
            
               A szakpolitikai döntés arányos, mivel minden termék esetében csak korlátozott mennyiség kerül engedélyezésre, figyelembe véve a kvótafelhasználás mértékét, az uniós és a nem uniós termelők közötti egyenlő versenyfeltételek biztosítását, a hozzáadott értéket és egyéb kereskedelmi kedvezményeket.
            
            
               •
                     A jogi aktus típusának megválasztása
            
            
               Helyénvaló a módosítás tárgyát képező jogi aktussal megegyező típusú jogi aktust alkalmazni, azaz tanácsi rendeletet.
            
         
         
            
               3.
                     AZ ÉRDEKELT FELEKKEL FOLYTATOTT KONZULTÁCIÓK EREDMÉNYEI
            
            
               •
                     A jelenleg hatályban lévő jogszabályok utólagos értékelése / célravezetőségi vizsgálata
            
            
               Tárgytalan.
            
            
               •
                     Az érdekelt felekkel folytatott konzultációk
            
            
               Az (EU) 2020/1706 tanácsi rendelet elfogadása előtt a Bizottság 2020 januárja és márciusa között kérdőív útján konzultált az uniós termelőkkel, az uniós feldolgozókkal és a tagállami hatóságokkal. A Bizottság 2020. február 29-én ismertette a folyamatot a piaci tanácsadó testülettel, amelyben valamennyi érdekelt fél (ipar és nem kormányzati szervezetek) képviselteti magát.
            
            
               A rendelet kiegyensúlyozott, és a rendelkezésre álló adatok és információk tényszerű és objektív elemzésén alapul. Az uniós feldolgozóipar számára elegendő versenyképes kínálatot biztosít, miközben figyelembe veszi az uniós haltermelők érdekeit is. Elfogadását követően azonban néhány tagállam és érdekelt új autonóm vámkontingensek bevezetését kérte, hogy orvosolhatók legyenek a brit tengerentúli országokból és területekről származó halászati termékekre vonatkozó preferenciális elbánás elvesztéséből, valamint a Norvégiából és Izlandról származó termékekre vonatkozó preferenciális elbánás időbeli hatályának lejártából adódó problémák.
            
            
               Ez a javaslat a rendelet elfogadásának folyamata során az érdekeltektől kapott információkon alapul.
            
            
               •
                     Szakértői vélemények beszerzése és felhasználása
            
            
               Tárgytalan.
            
            
               •
                     Hatásvizsgálat
            
            
               Nem került sor hatásvizsgálatra. A javaslat célja a 2023 végén hatályát vesztő jelenlegi rendelet módosítása, ezért hatásvizsgálatra nincs szükség. A Bizottság mindazonáltal konzultált az uniós érdekeltekkel, mielőtt a javaslatot a Tanács általi elfogadás előtt vitára terjesztette volna a tanácsi munkacsoport elé.
            
            
               •
                     Célravezető szabályozás és egyszerűsítés
            
            
               Tárgytalan.
            
            
               •
                     Alapjogok
            
            
               Tárgytalan.
            
            
               4.
                     KÖLTSÉGVETÉSI VONZATOK
            
            
               A javaslat a Bizottságra nézve nem jár költségvetési vonzattal. A javaslat költségvetési hatással van az EU bevételeire azon vámok kiesése miatt, amelyeket az importált termékek után szedtek volna be. Az egyik javasolt kontingens egy olyan termékre vonatkozik, amelyre jelenleg 6 %-os legnagyobb kedvezményes vámtétel vonatkozik (tintahal). Egy másik javasolt kontingens egy olyan termékre vonatkozik, amelyre 20 %-os legnagyobb kedvezményes vámtétel van érvényben (sós lében tartósított hering). Két másik javasolt vámkontingens olyan termékekre vonatkozik, amelyek február 15. és június 15. között vámfelfüggesztés hatálya alá tartoznak. Az év fennmaradó részében a fagyasztott heringre 15 %-os legnagyobb kedvezményes vámtétel vonatkozik, a fagyasztott makrélára pedig 20 %-os legnagyobb kedvezményes vámtétel van érvényben. Két további kontingens olyan termékeket érint, amelyekre 15 %-os legnagyobb kedvezményes vámtétel vonatkozik, egy vámkontingensre pedig 18 %-os legnagyobb kedvezményes vámtétel alkalmazandó.
            
            
               5.
                     EGYÉB ELEMEK
            
            
               •
                     Végrehajtási tervek, valamint a nyomon követés, az értékelés és a jelentéstétel szabályai
            
            
               Tárgytalan.
            
         
         
            
               •
                     A javaslat egyes rendelkezéseinek részletes magyarázata
            
            
               A Bizottság javasolja a rendelet módosítását új éves vámmentes kontingensek bevezetésével az alábbiak szerint:
            
            
               Patagóniai tintahal (Loligo gahi) (ex 0307 43 35 KN-kód) – 75 000 tonna
            
            
               Mivel a brit TOT-ok már nem tartoznak az EU tengerentúli társulási határozatának hatálya alá, és ezáltal elveszítették a vám- és kvótamentes hozzáférést az EU-hoz, a patagóniai tintahal Falkland-szigetekről történő behozatalára 2021. január 1-je óta 6 %-os „erga omnes” vámtétel vonatkozik.
            
            
               Sós lében tartósított hering (ex 1604 12 91 és ex 1604 12 99) – 15 000 tonna (nettó száraz tömeg)
            
            
               A 09.0750 számú vámkontingens időbeli hatálya 2021. április 30-án lejárt.
            
            
               Hering (Clupea harengus, Clupea pallasii), fagyasztva, a 0304 vtsz. alá tartozó halfilé és más halhús kivételével, valamint a máj és az ikra kivételével, feldolgozás céljára (ex 0303 51 00) – 10 000 tonna
            
            
               A 09.0710 és 09.0812 számú vámkontingensek időbeli hatálya 2021. április 30-án lejárt.
            
            
               A Scomber scombrus vagy Scomber japonicus fajhoz tartozó makréla, fagyasztva, egészben, a máj és az ikra kivételével (ex 0303 54 10) – 15 000 tonna
            
            
               A 09.0712 számú vámkontingens időbeli hatálya 2021. április 30-án lejárt.
            
            
               Különböző fajokhoz tartozó fagyasztott hal (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) – 3 300 tonna
            
            
               A 09.0713 számú vámkontingens időbeli hatálya 2021. április 30-án lejárt.
            
            
               Heringfilé és heringhús (Clupea harengus, Clupea pallasii), fagyasztva (0304 86 00 és ex 0304 99 23) – 25 000 tonna
            
            
               A 09.0714 számú vámkontingens időbeli hatálya 2021. április 30-án lejárt.
            
            
               Halfilé vörös álsügérekből (Sebastes spp.), frissen vagy hűtve (0304 49 50) – 1 300 tonna
            
            
               A 09.0811 számú vámkontingens időbeli hatálya 2021. április 30-án lejárt.
            
            
               
            
               2021/0143 (NLE)
            
            
               Javaslat
            
            
               A TANÁCS RENDELETE
            
         
         
            
               az (EU) 2020/1706 tanácsi rendeletnek a bizonyos halászati termékekre vonatkozó autonóm uniós vámkontingensek felvétele tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 31. cikkére,
            
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2020/1706 tanácsi rendelet
                  5
                egyes halászati termékekre vonatkozóan autonóm uniós vámkontingensek megnyitásáról és kezeléséről rendelkezik a 2021–2023-as időszakra. Annak érdekében, hogy az uniós ipar számára az említett időszakban biztosított legyen a szükséges ellátás, megfelelő mennyiségek kerültek megállapításra az egyes vámkontingensek tekintetében.
            
            
               (2)Az Európai Unió egyes halászati termékekkel való ellátása jelenleg a harmadik országokból történő behozataltól függ. Az elmúlt évtizedekben az Európai Unió egyre nagyobb mértékben szorult importra ahhoz, hogy fedezni tudja a halászati termékek fogyasztása iránti igényt. Annak érdekében, hogy a halászati termékek uniós előállítása ne kerüljön veszélybe, és biztosított legyen az uniós feldolgozóipar megfelelő ellátása, a megfelelő mennyiségű vámkontingenseken belül indokolt felfüggeszteni a patagóniai tintahalra, a sós lében tartósított heringre, a fagyasztott heringre, a fagyasztott makrélára, a fagyasztott heringfilére és heringhúsra, a vörös álsügér filéjére és a különböző fajokhoz tartozó fagyasztott halra vonatkozó behozatali vámokat.
            
            
               (3)Az Unió és az Egyesült Királyság közötti kereskedelmi és együttműködési megállapodás
                  6
                2021. január 1-jétől ideiglenesen alkalmazandó. A kereskedelmi és együttműködési megállapodás vám- és kvótamentes hozzáférést biztosít a származó halászati termékekhez. A brit tengerentúli országok és területek (TOT-ok) azonban már nem részei az Uniónak, így az ezen országokból és területekről származó halászati termékek Unióba irányuló exportja már nem részesül vámcsökkentésben.
            
            
               (4)Ezenkívül 2021. április 30-án hatályukat vesztették az Izlanddal
                  7
                és Norvégiával
                  8
                kötött, egyes halakra és halászati termékekre kvótákat megállapító kiegészítő kétoldalú jegyzőkönyvek. Mivel az új kontingensekre vonatkozó tárgyalások nem zárulnak le a kiegészítő kétoldalú jegyzőkönyvek lejárta előtt, ez az Unióban feldolgozásra szánt, vámmentes halászati alapanyagok hiányát idézheti elő.
            
            
               (5)Ezért módosítani kell az (EU) 2020/1706 rendeletet, hogy kezelhetők legyenek azok a következmények, amelyek az Egyesült Királyságnak az Unióból való kilépéséből, a TOT-ok preferenciális státuszának elvesztéséből, illetve a Norvégiával és Izlanddal kötött kiegészítő kétoldalú jegyzőkönyvek időbeli hatályának lejártából erednek.
            
            
               (6)Következésképpen indokolt előírni, hogy a rendelet visszaható hatállyal, 2021. január 1-jétől legyen alkalmazandó,
            
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2020/1706 rendelet a következőképpen módosul:
            
            
               1. A 4. cikk (4) bekezdése b) pontjának helyébe a következő szöveg lép:
            
            
                  „b) a 0307 43 35, 0307 43 91, 0307 43 92 és 0307 43 99 KN-kód alá tartozó anyagok esetében felkarikázás és csíkokra vágás;”.
            
            
               2. A melléklet e rendelet mellékletének megfelelően módosul.
            
            
               2. cikk
            
         
         
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2021. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 385., 2020.11.17., 3. o.
               
               
                  
                     (2)
                  
                        HL L 444., 2020.12.31., 14. o.
               
               
                  
                     (3)
                  
                        HL L 141., 2016.5.28., 22. o.
               
               
                  
                     (4)
                  
                        HL L 141., 2016.5.28., 18. o.
               
               
                  
                     (5)
                  
                        A Tanács (EU) 2020/1706 rendelete (2020. november 13.) a 2021–2023-as időszakra szóló, egyes halászati termékekre vonatkozó autonóm uniós vámkontingensek megnyitásáról és kezeléséről (HL L 385., 2020.11.17., 3. o.).
               
               
                  
                     (6)
                  
                        Kereskedelmi és együttműködési megállapodás egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága között (HL L 444., 2020.12.31., 14. o.).
               
               
                  
                     (7)
                  
                        Kiegészítő jegyzőkönyv az Európai Gazdasági Közösség és az Izlandi Köztársaság közötti megállapodáshoz (HL L 141., 2016.5.28., 18. o.).
               
               
                  
                     (8)
                  
                        Kiegészítő jegyzőkönyv az Európai Gazdasági közösség és a Norvég Királyság közötti megállapodáshoz (HL L 141., 2016.5.28., 22. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2021.6.15.
            COM(2021) 308 final
            MELLÉKLET 
            a következőhöz:
            JavaslatA TANÁCS RENDELETE
            az (EU) 2020/1706 tanácsi rendeletnek a bizonyos halászati termékekre vonatkozó autonóm uniós vámkontingensek felvétele tekintetében történő módosításáról
            
               
         
         
            
               MELLÉKLET
            
            
            
               Az (EU) 2020/1706 rendelet mellékletének táblázata a következő bejegyzésekkel egészül ki:
            
            
            
                     
                        Tételszám
                     
                  
                  
                     
                        KN-kód 
                     
                  
                  
                     
                        TARIC-kód
                     
                  
                  
                     
                        Leírás
                     
                  
                  
                     
                        Kontingens éves mennyisége (tonnában)
                           1
                        
                     
                  
                  
                     
                        Kontingens vámtétele
                     
                  
                  
                     
                        Kontingens-időszak
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        A Loligo gahi fajhoz tartozó tintahal, fagyasztva, feldolgozás céljára
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        2021.1.1. – 2023.12.31.
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        Hering, fűszerezve és/vagy ecetben vagy sós lében pácolva, feldolgozás céljára
                     
                  
                  
                     
                        15 000 (nettó száraz tömeg)
                     
                     
                  
                  
                     
                        0 %
                     
                  
                  
                     
                        2021.5.1. – 2022.4.30.
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500 (nettó száraz tömeg)
                     
                     
                  
                  
                     
                        0 %
                     
                  
                  
                     
                        2022.5.1. – 2022.10.31.
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        Hering (Clupea harengus, Clupea pallasii), fagyasztva, feldolgozás céljára
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        2021.5.1. – 2022.4.30.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        2022.5.1. – 2022.10.31.
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        A Scomber scombrus vagy Scomber japonicus fajhoz tartozó makréla, fagyasztva, feldolgozás céljára
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        2021.5.1. – 2022.4.30.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        2022.5.1. – 2022.10.31.
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                         95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        Fagyasztott, feldolgozásra szánt hal:
                     
                     
                     
                     
                     
                        Chilei fattyúmakréla (Trachurus murphyi)
                     
                     
                     
                     
                        A Trachurus spp. fajokhoz tartozó más halak, a Trachurus trachurus, a Trachurus murphyi és a fattyúmakréla (Caranx trachurus) kivételével
                     
                     
                     
                     
                        Kobia (Rachycentron canadum)
                     
                     
                     
                        Egyéb halak
                     
                     
                     
                     
                     
                     
                     
                        Valódi rájafélék (Rajidae)
                     
                     
                     
                     
                        Aranydurbincs (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        2021.5.1. – 2022.4.30.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        2022.5.1. – 2022.10.31.
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        Heringfilé (Clupea harengus, Clupea pallasii), fagyasztva, feldolgozás céljára
                     
                     
                     
                        Heringhús (Clupea harengus, Clupea pallasii) (pillangófilé), fagyasztva, feldolgozás céljára
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        2021.5.1. – 2022.4.30.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        2022.5.1. – 2022.10.31.
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        Halfilé vörös álsügérekből (Sebastes spp.), frissen vagy hűtve, feldolgozás céljára
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        2021.5.1. – 2022.4.30.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        2022.5.1. – 2022.10.31.
                     
                  
               
         
         
            
                  
                     (1)
                  
                        Eltérő rendelkezés hiányában tömegben kifejezve.
               
               
                  
                     (2)
                  * A február 15-től június 15-ig tartó időszakban a szabad forgalomba bocsátásra bejelentett árukra ez a vámkontingens nem alkalmazható.
               
               
                  
                     (3)
                  * A február 15-től június 15-ig tartó időszakban a szabad forgalomba bocsátásra bejelentett árukra ez a vámkontingens nem alkalmazható.
               
               
                  
                     (4)
                  * A február 15-től június 15-ig tartó időszakban a szabad forgalomba bocsátásra bejelentett árukra ez a vámkontingens nem alkalmazható.